Latina, Lazio

Dinas a chymuned (comune) yng ngorllewin canolbarth yr Eidal yw Latina, sy'n brifddinas talaith Latina yn rhanbarth Lazio. Saif tua 36 milltir (58 km) i'r gogledd-orllewin o Rufain.

Yng Nghyfrifiad 2011 roedd gan y gymuned boblogaeth o 117,892.City Population; adalwyd 14 Tachwedd 2022 Dyma'r ail ddinas fwyaf Lazio, ar ôl Rhufain.

Sefydlwyd y ddinas fodern gan Benito Mussolini ar 30 Mehefin 1932 dan yr enw Littoria, ar ôl i'r ardal o'i chwmpas a oedd wedi bod yn gors ers hynafiaeth gael ei draenio. Mae gan yr enw Littoria gynodiadau ffasgaidd, a rhoddwyd ei henw presennol i'r ddinas yn 1945 wedi i Ffasgaeth gael ei threchu. Roedd poblogaeth y ddinas newydd yn cynnwys ymsefydlwyr o Friuli a Veneto yn bennaf. Cynlluniwyd yr adeiladau a'r henebion, yn bennaf mewn arddull fodernaidd, gan benseiri ac artistiaid enwog fel Marcello Piacentini, Angiolo Mazzoni a Duilio Cambellotti.

bawd|dim|300px|Seremoni sylfaenu o flaen neuadd y ddinas yn 1932

Cyfeiriadau

Categori:Dinasoedd Lazio
Categori:Sefydliadau 1932
Categori:Talaith Latina